**БИОГРАФИЈА**

Вукашин Марић рођен је 1998. године у Новом Саду. У истом граду завршава Основну школу Прва војвођанска бригада и гимназију Јован Јовановић Змај. Основне студије историје на Филозофском факултету Универзитета у Новом Саду уписао је 2017. године, а завршио 2021. са просечном оценом 9,82. Мастер студије историје завршио је на истом факултету наредне, 2022. године, са просечном оценом 10,00, одбранивши мастер рад на тему „Ропство у САД, 1619-1865: Политика, економија, идеологија“. Исте године уписао докторске студије историје на Филозофском факултету Универзитета у Новом Саду.

Током основних и мастер студија био је добитник студентске ступендије Министарства просвете, науке и технолошког развоја за школску 2018/2019, 2020/2021. и 2021/2022. годину. Такође, био је добитник стипендије Фонда за младе таленте Републике Србије Доситеја за школску 2020/2021. и 2021/2022. годину. Током 2023. године био је добитник стипендије за студенте докторских академских студија Министарства науке, технолошког раазвоја и иновација. Од октобра 2023. запослен као асистент на Одсеку за историју Филозофског факултета Универзитета у Новом Саду, где ради на предметима из научне области Историја модерног доба (општа историја XIX и XX века).

У истраживачка интересовања спадају историја 20. века, историја Сједињених Америчких Држава, интелектуална историја, историја историографије. Објавио је више научних радова у земљи и иностранству. Током припрема за израду докторске дисертације боравио је у Сједињеним Америчким Државама, као стипендиста Европске асоцијације за америчке студије (European Association of American Studies), где је обављао истраживања у Националном архиву у Колеџ Парку. Такође, обављао је истраживања у Државном архиву Србије, Архиву Српске академије наука и уметности и Рукописном одељењу Матице српске. Учествовао на више научних скупова у земљи и инострансту. Говори енглески и служи се немачким језиком. Члан је Омладинског одбора Матице српске.

31. октобар 2025. године