**БИОГРАФИЈА**

Милош Михаиловић, рођен 1998. у Београду, основну школу и гимназију завршио у Сомбору. Године 2017. уписује Филозофски факултет у Новом Саду, студијски програм Српска књижевност и језик. Основне студије завршава у јуну 2021. године као студент генерације свог одсека (просек 9,94). У јуну наредне године брани мастерски рад „Мотив смрти у ‘Спомену на Руварца’ Лазе Костића и ‘Гаврану’ Едгара Алана Поа”, за који је био један од добитника „Бранкове награде” Матице српске, да би потом уписао докторске академске студије. Објављује научне радове и приказе у часописима *Зборник Матице српске за књижевност и језик, Летопис Матице српске, Детињство, Липар, Речи*, итд., а присутан је и у неколико зборника радова са међународних конференција. Године 2025. његов рад „Цариград у ‘Златном руну’ Борислава Пекића” одликован је наградом „Доситејево златно перо” Задужбине „Доситеј Обрадовић”. Члан сарадник Матице српске је од 2024. године.