Nemanja Šajinović je asistent i pomoćnik šefa Katedre za poslovnu psihologiju na Fakultetu za pravne i poslovne studije „dr Lazar Vrkatić“u Novom Sadu. Završio je osnovne i master studije poslovne psihologije na istom fakultetu, a trenutno je doktorand na Filozofskom fakultetu Univerziteta u Novom Sadu.

Uže oblasti njegovog interesovanja su socijalna i sajber psihologija, pa se tako na doktorskim studijama dominantno bavio istraživanjima gejmifikacije i video igara. Jedan je od osnivača udruženja mladih *Iskorak*, u okviru kojeg se psihološke teme istražuju i predstavljaju kroz različite medijume poput knjiga, filmova i video igara.